Chalcidius

Chalcidius, sive Calcidius (anno ignoto natus) Platonis dialogum Timaei in nostrum sermonem intulit ac multifariis ad philosophiam non modo platonicam spectantibus commentariis instruxit. Quamvis saeculo quarto aut quinto vixisse credatur, in grege platonicorum qui novi appellantur non ponitur, eo quod fontes, ex quibus philosophiam hausivit, prisciores fuisse videntur.Gretchen T. Reydam-Schils, "Calcidius on the Human and the World Soul and Middle-Platonist Psychology," Apeiron: A Journal for Ancient Philosophy and Science 39, numerus 2 (Iunius, 2006): 177–200. Textus interretialis. Dubium est autem, qui fuerint Chalcidii fontes.John Magee, "On Plato's TImaeus," Dumbarton Oaks Medieval Library (2016): xx–xx.i Multum tamen citat Numenium, philosophum Graecum, quem Pythagoreo nomine dignatur, quemque hodierni doctores in medio Platonicorum grege ponunt.

 Vita 
De Chalcidii vita nihil fere certi est. Si nomini credendum est, Chalcidius  ex Chalcide aut ex alia chalcidensium colonia oriundus esse videtur.John Magee, "On Plato's TImaeus," Dumbarton Oaks Medieval Library (2016): viii. 

Utrum tamen fuerit gentilis, an Christianus, adhuc in periculo est. Medio aevo credebatur fuisse Christianus atque etiam archidiaconus, sed mirum videtur Iohanni Magee Christianum non modo saepe refellendi causa in opusculum suum alios Christianos induxisse, sed etiam duo universi principia professum esse, quum adeo fortiter expugnarentur Manichaei eodem fere tempore.John Magee, "On Plato's TImaeus," Dumbarton Oaks Medieval Library (2016): x–xi.

 Opera 
Quando verterit Platonis colloquium in Latinum, ignotum est. Quoniam sermone usus est sibi admodum proprio, difficile est ex eo aetatem, qua scriptum est opusculum, asciscere.

Ceterum vero conversio et commentarii in duas partis divisi sunt, altera alteri conjuncta. Asserit in commentariorum suorum ultimo capite, quod extat, Platonem cum Pythagoreis concinentem materiam credere esse principium alterum (siquidem mens primaria est atque divina) malignum.John Magee, "On Plato's TImaeus," Dumbarton Oaks Medieval Library (2016): 590.

Notae

Nexus externi

Categoria:Auctores Latini antiqui
Categoria:Philosophi Neoplatonici